Ray Wood

Raymond Ernest Wood (født 11. juni 1931, død 7. juli 2002) var en britisk fotballspiller. Wood huskes best som keeper på Manchester United gjennom størstedelen av 1950-tallet, hvor han var med på å vinne to ligamesterskap. Wood overlevde München-ulykken, og fortsatte å spille på høyt nivå i mange sesonger etter ulykken.

Ray Wood startet fotballkarrieren i Darlington FC, etter å tidligere ha vært innom Newcastle United FC som junior. Han ble oppdaget av Manchester Uniteds talentspeidere, og ble kjøpt i desember 1949. Han debuterte for United samme sesong, men det var først i 1953 at han etablerte seg som klubbens førstekeeper. Wood ble ligamester i 1955/56 og 1956/57, og spilte også tre landskamper for  – men mistet plassen på laget til Harry Gregg kort tid før flyulykken.

Både Wood og Gregg slapp fra München-ulykken med lettere skader, men det var Gregg som var Matt Busbys førstevalg i mål, og Wood spilte bare én kamp for United etter München-ulykken. Han ble solgt til Huddersfield Town FC i desember 1958 etter å ha spilt til sammen 208 førstelagskamper for United.

Etter å ha forlatt Old Trafford, spilte Wood sju sesonger for Huddersfield, hvor han fikk med seg over 250 kamper. Han spilte deretter én sesong i Bradford City FC, og to sesonger i Barnsley FC, før han la hanskene på hylla i 1968.

 Eksterne lenker 


Kategori:Engelske fotballspillere
Kategori:Engelske fotballtrenere
Kategori:Fotballspillere for Darlington FC
Kategori:Fotballspillere for Manchester United FC
Kategori:Fotballspillere for Huddersfield Town FC
Kategori:Fotballspillere for Bradford City AFC
Kategori:Fotballspillere for Barnsley FC
Kategori:Fotballtrenere for Los Angeles Wolves
Kategori:Fotballtrenere for APOEL FC
Kategori:Fotballtrenere for Trikala FC
Kategori:Trenere for Kypros' herrelandslag i fotball
Kategori:Trenere for Kenyas herrelandslag i fotball
Kategori:Personer fra South Tyneside